CELEX: 52015PC0514
Language: fi
Date: 2015-10-14
Title: Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöönotosta Euroopan muuttoliikeagendan mukaisia välittömiä taloudellisia toimenpiteitä varten

EUROOPAN KOMISSIO
            Bryssel 14.10.2015
            COM(2015) 514 final
            Ehdotus
            EUROOPAN PARLAMENTIN JA NEUVOSTON PÄÄTÖS
            joustovälineen varojen käyttöönotosta Euroopan muuttoliikeagendan mukaisia välittömiä taloudellisia toimenpiteitä varten
            
               
         
         
            
               PERUSTELUT
            
            
               Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, Euratom) N:o 1311/2013
                  1
                säädetään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa.
            
            
               Tarkasteltuaan kaikkia mahdollisuuksia määrärahojen uudelleen kohdentamiseen ja käytettyään kohdentamattoman liikkumavaran meno-otsakkeen ”Turvallisuus ja kansalaisuus” (otsake 3) sisällä komissio esittää neuvoston asetuksen (EU, Euratom) N:o 1311/2013 11 artiklan ja talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  2
                12 kohdan mukaisesti joustovälineen ottamista käyttöön. Joustovälineen käyttöön vuosittain asetettavien määrärahojen enimmäismäärä on 471 miljoonaa euroa (vuoden 2011 hintoina). 
            
            
               Joustovälineen käyttöönotto koskee monivuotisen rahoituskehyksen otsakkeen 3 enimmäismäärän ylittämistä 1 504,0 miljoonalla eurolla, ja se on tarkoitettu pakolaiskriisin hallintaa koskevien toimenpiteiden rahoittamiseen. Tähän sisältyy 123 966 698 euron määrä, jonka osalta komissio oli jo tehnyt joustovälineen käyttöönottoa samaan tarkoitukseen koskevan ehdotuksen. Ehdotus liittyi alkuperäiseen vuoden 2016 talousarvioesitykseen
                  3
               , ja se kumotaan ja korvataan nyt tällä ehdotuksella.
            
            
               Neuvoston asetuksen (EU, Euratom) N:o 1311/2013 11 artiklan 2 kohdan mukaisesti määrään, jonka käyttöönottoa ehdotetaan varainhoitovuodeksi 2016, käytetään joustovälineen aiemmilta vuosilta (2014 ja 2015) peräisin olevia käyttämättä jääneitä vuosittaisia määriä.
            
            
               Ehdotettua joustovälineen varojen käyttöönottoa vastaavat maksumäärärahat on laskettu erityyppisten rahoitettavien toimenpiteiden ennakkomaksuihin, ennakkomaksujen selvittämiseen ja loppumaksuihin sovellettavien sääntöjen perusteella. Ne esitetään jäljempänä olevassa taulukossa:
            
            
               (miljoonaa euroa, nykyhintoina)
            
            
                     
                        Vuosi
                     
                  
                  
                     
                        Pakolaiskriisin hallintatoimenpiteisiin vuonna 2016 kohdennettavat, joustovälineen käyttöönottoon liittyvät maksumäärärahat
                     
                  
               
                     
                        2016
                     
                  
                  
                     
                        710,0
                     
                  
               
                     
                        2017
                     
                  
                  
                     
                        652,9
                     
                  
               
                     
                        2018
                     
                  
                  
                     
                        82,7
                     
                  
               
                     
                        2019
                     
                  
                  
                     
                        58,5
                     
                  
               
                     
                        Yhteensä
                     
                  
                  
                     
                        1 504,0
                     
                  
               
               Ehdotus
            
            
               EUROOPAN PARLAMENTIN JA NEUVOSTON PÄÄTÖS
            
            
               joustovälineen varojen käyttöönotosta Euroopan muuttoliikeagendan mukaisia välittömiä taloudellisia toimenpiteitä varten
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen,
            
            
               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  4
                ja erityisesti sen 12 kohdan kolmannen alakohdan,
            
            
               ottavat huomioon Euroopan komission ehdotuksen,
            
            
               sekä katsovat seuraavaa: 
            
            
               (1)Neuvoston asetuksen (EU, Euratom) N:o 1311/2013
                  5
                11 artiklalla perustettiin joustoväline, jossa on käytettävissä vuosittain enintään 471 miljoonaa euroa (vuoden 2011 hintoina).
            
            
               (2)Pakolaiskriisin hallintaan liittyvien kiireellisten määrärahatarpeiden vuoksi on tarpeen ottaa käyttöön merkittäviä lisämäärärahoja muuttoliike- ja sisäasioiden toimintalohkon rahoittamiseksi.
            
            
               (3)Sen jälkeen kun on tarkasteltu kaikkia mahdollisuuksia määrärahojen uudelleen kohdentamiseen meno-otsakkeen ”Turvallisuus ja kansalaisuus” (otsake 3) sisällä, on aiheellista ottaa joustovälineen varoista 1 504,0 miljoonaa euroa muuttoliikkeen alalla toteutettavien toimenpiteiden rahoittamiseen. Tähän käytetään joustovälineen aiemmilta vuosilta (2014 ja 2015) peräisin olevia käyttämättä jääneitä vuosittaisia määriä.
            
         
         
            
               (4)Joustovälineen suunniteltua käyttöönottoa vastaavat maksumäärärahat olisi jaettava useiden varainhoitovuosien ajalle (710,0 miljoonaa euroa vuonna 2016, 652,9 miljoonaa euroa vuonna 2017, 82,7 miljoonaa euroa vuonna 2018 ja 58,5 miljoonaa euroa vuonna 2019),
            
            
               OVAT HYVÄKSYNEET TÄMÄN PÄÄTÖKSEN:
            
            
               1 artikla
            
            
               1.Otetaan joustovälineestä 1 504,0 miljoonaa euroa meno-otsakkeen ”Turvallisuus ja kansalaisuus” (otsake 3) enimmäismäärän ylittävinä maksusitoumusmäärärahoina Euroopan unionin varainhoitovuoden 2016 yleiseen talousarvioon.
            
            
               Määrärahat on tarkoitettu pakolaiskriisin hallintaa koskevien toimenpiteiden rahoittamiseen.
            
            
               2.Joustovälineen käyttöönottoa vastaavat maksumäärärahat ovat seuraavat:
            
            
               a)710,0 miljoonaa euroa vuonna 2016;
            
            
               b)652,9 miljoonaa euroa vuonna 2017;
            
            
               c)82,7 miljoonaa euroa vuonna 2018;
            
            
               d)58,5 miljoonaa euroa vuonna 2019.
            
            
               2 artikla
            
            
               Tämä päätös julkaistaan Euroopan unionin virallisessa lehdessä.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  EUVL L 347, 20.12.2013, s. 884.
               
               
                  
                     (2)
                  EUVL C 373, 20.12.2013, s. 1.
               
               
                  
                     (3)
                  COM(2015) 238, 27.5.2015.
               
               
                  
                     (4)
                  EUVL C 373, 20.12.2013, s. 1.
               
               
                  
                     (5)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).